1208 Τρωίλος

Ο Τρωίλος (Troilus) είναι ένας μεγάλος αστεροειδής της Τρωικής Ομάδας του Δία (ακόλουθο μέλος), με απόλυτο μέγεθος (όπως ορίζεται για το Ηλιακό Σύστημα) 8,682. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από το ομώνυμο πριγκηπόπουλο της Τροίας, γιο του Πριάμου.

Αξιοσημείωτη είναι η μεγάλη κλίση της τροχιάς του Τρωίλου ως προς την εκλειπτική, 33 μοίρες και 34΄.

 Φυσικά χαρακτηριστικά 
Η μέση διάμετρος του Τρωίλου εκτιμάται σε 103,34 χιλιόμετρα. Ο φασματικός τύπος του είναι FCU (κατά Tholen), ενώ το γεωμετρικό άλβεδό του είναι 0,0419. Ο Τρωίλος περιστρέφεται γύρω από τον εαυτό του μία φορά κάθε 56 ώρες και 10 λεπτά, μία εξαιρετικά αργή περιστροφή για αστεροειδή.

 Δείτε επίσης 
 Κατάλογος τρωικών αντικειμένων Δία (τρωικό στρατόπεδο)

 Εξωτερικοί σύνδεσμοι 
 Τροχιά από το JPL (Java) / Εφημερίδα

Τρωιλος